ኤፍ ኤች ኢትዮጵያ በአማራ ክልል የኮሮና ቫይረስ ወረርሽኝን ለመከላከል 18 ሚሊዮን ብር መድቦ እየተንቀሳቀሰ መሆኑን አስታወቀ፡፡
ባሕር ዳር፡ ሚያዝያ 15/2012 ዓ.ም (አብመድ) በአሜሪካው የተራድኦ ድርጅት ድጋፍ የሚደረግለት ኤፍ ኤች ኢትዮጵያ የተባለው ግብረ ሰናይ ድርጅት በአማራ ክልል የኮሮና ቫይረስ ስርጭትን ለመካላከል 18 ሚሊዮን ብር መድቦ እየሠራ መሆኑን አስታውቋል፡፡የኤፍ ኤች ኢትዮጵያ የአማራ ክልል ምግብ ዋስትና ፕሮግራም ፕሮጀክት ዳይሬክተር ግርማ ደሬሳ ለአብመድ እንደተናገሩት በክልሉ በዋናነት የሚተገብረው የምግብ ዋስትና እንደሆነና ድጋፍ የሚያደርገውም ለ‘ሴፍትኔት ፕሮግራም’ ነው፡፡ ድርጅቱ በአማራ ክልል በሰባት ወረዳዎች ማለትም በደቡብ ጎንደር ዞን ላይ ጋይንት፣ ታች ጋይንት፣ ስማዳ እና ሰዴ ሙጃ ወረዳዎች ላይ ሲተገብር በዋግ ኽምግብረሰናይ ድርጅቱ የኮሮና ቫይረስ ወረርሽኝ በክልሉ ብሎም በሀገሪቱ ስጋት መደቀኑን ተከትሎ 18 ሚሊዮን ብር መድቦ በሰባቱም ወረዳዎች የኮሮና ቫይረስ ስርጭትን ለመከላከል እየሠራ መሆኑን ዳይሬክተሩ ግርማ ደሬሳ ተናግረዋል፡፡ የአልኮል እና የማስክ ምርቶች ወደየወረዳዎቹ እንደተሰራጩም ተመላክቷል። ድርጅቱ በሚንቀሳቀስባቸው ክልሎች የኮሮና ቫይረስን ለመከላከል 26 ሚሊዮን ብር መድቦ እየሠራ እንደሆነ የገለፁት ዳይሬክተሩ ትልቁ ፕሮግራም ያለው አማራ ክልል ላይ መሆኑንም ጠቁመዋል።ኤፍ ኤች ኢትዮጵያ በአማራ፣ ትግራይ፣ ኦሮሚያ፣ ደቡብ ብሔር ብሔረሰቦች እና ሕዝቦች እና በቤኔሻንጉል ጉሙዝ ክልሎች የሚንቀሳቀስ ግብረ ሰናይ ድርጅት ነው፡፡ ድርጅቱ በዋናነት የሚሠራው በምግብ ዋስትና፣ በጤና፣ በገበያ ትስስር እና መሰል ሥራዎች ላይ ነው ተብሏል፡፡ዘጋቢ:- ታርቆ ክንዴ